
545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A   NR. 199
din 19 decembrie 2013
privind  aprobarea organizării evenimentului „Implică-te, nu fi spectator” în  parteneriat cu
Asociaţia Green Entertainment din Sighişoara

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 25.356/III/18.11.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând petiţia Asociaţiei Green Entertainment din Sighişoara, adresată Consiliului Local Sighişoara şi înregistrată la acesta sub nr. 73/CL/23.10.2013 şi la Municipiul Sighişoara sub nr. 22913/17.10.2013 privind organizarea, în parteneriat cu Municipiul Sighişoara a evenimentului „Implică-te, nu fi spectator”, în perioada noiembrie 2013 – februarie 2014, precum şi participarea cu sprijin financiar  la organizarea şi desfăşurarea acestuia;

Având în vedere avizul de principiu exprimat în şedinţa Consiliului Local Sighişoara din data de 31 octombrie 2013 privind organizarea în parteneriat a evenimentului „Implică-te, nu fi spectator”;

Văzând solicitarea Asociaţiei Green Entertainment din Sighişoara, înregistrată la Municipiul Sighişoara sub nr. 25.986/26.11.2013, prin care revine la solicitarea iniţială exprimându-şi dorinţa de a schimba perioada de desfăşurare a evenimentului, în intervalul decembrie 2013 – martie 2014, precum şi participarea cu sprijin financiar  la organizarea şi desfăşurarea acestui eveniment;

Luând în considerare faptul că Direcţia Economică din cadrul Municipiului Sighişoara a confirmat existenţa disponibilităţii bugetare, constând în suma de 4.000 lei, ce se poate acorda ca sprijin financiar pentru organizarea şi desfăşurarea acestui eveniment;

Având în vedere prevederile Legii nr. 273/2006 privind finanţele publice locale, cu modificările şi completările ulterioare, precum şi existenţa resurselor financiare la bugetul local pentru participarea, în parteneriat, la organizarea acestui eveniment;

Văzând Raportul de specialitate nr. 25.357/III/18.11.2013 al Serviciului Relaţii Publice, prin care se justifică oportunitatea organizării evenimentului „Implică-te, nu fi spectator”, în parteneriat, încheiat între Municipiul Sighişoara şi Asociaţia Green Entertainment din Sighişoara, îndeplinindu-se prevederile legale;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 alin. 6 lit. „a” pct. 1 , alin. 9, art. 45 alin. 2 şi a art. 115 alin. 1 lit. „b” din Legea nr. 215/2001, Legea administraţiei publice locale, republicată, cu completările şi modificările ulterioare,





H O T Ă R Ă Ş T E:
Art.1. Se aprobă organizarea evenimentului „Implică-te, nu fi spectator”, în perioada decembrie 2013 – martie 2014, în parteneriat, încheiat între Municipiul Sighişoara şi Asociaţia Green Entertainment din Sighişoara.
Art.2. Se aprobă alocarea sumei de 4.000 lei din bugetul local, pentru participarea la cheltuielile de organizare a evenimentului, sumă ce se va achita în baza documentelor justificative prezentate.

Art.3. Se aprobă încheierea Acordului de parteneriat, încheiat între Municipiul Sighişoara şi Asociaţia Green Entertainment din Sighişoara, conform anexei nr. 1, care face parte integrantă din prezenta. 
Art.4. Se împuterniceşte Primarul Municipiului Sighişoara, Ioan-Dorin Dăneşan, cu semnarea Acordului de parteneriat prevăzut la art. 3 din prezenta.
Art.5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Economică, Biroul Achiziţii, Accesare Fonduri Europene şi Managementul Proiectelor, Compartimentul Juridic şi Asociaţia Green Entertainment.
Art.6. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

  1 ex. dos. hotărâri;

  1  ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Serviciul Relaţii Publice;
  1 ex. Direcţia Economică;

  1 ex. Biroul Achiziţii, Accesare Fonduri Europene şi Managementul Proiectelor;
  1 ex. Compartimentul Juridic;

  1 ex. Asociaţia Green Entertainment.

11 ex. 
A.F./G.V.
